RTE પ્રવેશ માટેની બીજી યાદીમાં સતત વિલંબ થઈ રહ્યો હોવાથી અનેક વાલીઓ ચિંતાતુર બન્યા હતા. પ્રથમ પ્રવેશ યાદીમાં જે વિદ્યાર્થીઓને પ્રવેશ મળ્યો ન હતો. તેમને બીજી પ્રવેશ યાદીની રાહ જોવાની સલાહ શિક્ષણ વિભાગ દ્વારા અપાઈ હતી. જોકે, ૧૧ જૂનથી રાજ્યમાં સ્કુલ શરૂ થઈ ચૂકી છે અને હજુ બીજી પ્રવેશ યાદી જાહેર થઈ ન હોવાથી અનેક વાલીઓ મૂંઝવણમાં મુકાયા હતા. જો, બીજી પ્રવેશ યાદીમાં તેમના બાળકને પ્રવેશ ન મળે તો વર્ષ બગડે તેવી સ્થિતિ સર્જાય તેવા ડરના પગલે અનેક વાલીએ બીજી પ્રવેશ યાદીની રાહ જોવાના બદલે નજીકની સ્કૂલમાં પ્રવેશ મેળવી લીધો છે. આમ, શિક્ષણ વિભાગના વિલંબના પગલે અનેક વાલીઓએ સ્કૂલોમાં પોતાની રીતે જ પ્રવેશ લઈ લીધો છે.